b'\n_START_ARTICLE_\nNusikaltim\xc5\xb3 prevencija\n_START_PARAGRAPH_\nNusikaltim\xc5\xb3 prevencija (nusikalstamumo prevencija), kriminalin\xc4\x97 prevencija\xc2\xa0\xe2\x80\x93 baud\xc5\xbeiam\xc5\xb3j\xc5\xb3 veik\xc5\xb3 (nusikaltim\xc5\xb3), kit\xc5\xb3 teis\xc4\x97s pa\xc5\xbeeidim\xc5\xb3 u\xc5\xbekardymas; teisin\xc4\x97 prevencija. Baud\xc5\xbeiamosios politikos dalykas. Tai yra poveikio nusikalstamumui priemon\xc4\x97, kuria siekiama u\xc5\xbekirsti keli\xc4\x85 nusikaltimams, nustatant ir pa\xc5\xa1alinant bendr\xc4\x85sias nusikaltim\xc5\xb3 s\xc4\x85lygas, prielaidas bei prie\xc5\xbeastis._NEWLINE_Vakaruose daug d\xc4\x97mesio skiriama nepilname\xc4\x8di\xc5\xb3 nusikalstamumo prevencijos problemai.\n_START_SECTION_\nLietuva\n_START_PARAGRAPH_\nLietuvoje yra rengiamos specialios strategijos, programos (pvz., Nacionalin\xc4\x97s nusikaltim\xc5\xb3 prevencijos ir kontrol\xc4\x97s programa). Yra priimti special\xc5\xabs \xc4\xafstatymai (pvz., LR organizuoto nusikalstamumo u\xc5\xbekardymo \xc4\xafstatymas\xc2\xa0\xe2\x80\x93 d\xc4\x97l organizuoto nusikalstamumo). \xc4\xaekurtas Nusikalstamumo prevencijos Lietuvoje centras.'